Οκλαχόμα

Η **Οκλαχόμα** () () είναι πολιτεία που βρίσκεται στα νότια-κεντρικά των ΗΠΑ. Με εκτιμώμενο πληθυσμό 4.095.393 κατοίκων (εκτίμηση του 2024) και έκταση 181.037 τ.χλμ. η Οκλαχόμα είναι η 28η πιο πολυπληθής και η 20η σε έκταση πολιτεία. Πρωτεύουσα και μεγαλύτερη πόλη της πολιτείας, είναι η Οκλαχόμα Σίτι.

Οι κάτοικοι της είναι γνωστοί ως "Oklahomans".

Το όνομα της πολιτείας προέρχεται από τις λέξεις της γλώσσας των *Τσόκταου* "okla" και "humma", που σημαίνουν «ερυθροί άνθρωποι» και είναι γνωστή, ανεπίσημα, από το ψευδώνυμο της, ως πολιτεία Sooner. Προσαρτημένη από τα Ινδιάνικα Εδάφη στις 16 Νοεμβρίου 1907, η Οκλαχόμα ήταν η 46η πολιτεία που εισήλθε στην ένωση των ΗΠΑ. 

Όντας μεγάλος παραγωγός φυσικού αερίου, πετρελαίου και αγροτικών προϊόντων, η Οκλαχόμα βασίζεται στην πολιτική αεροπορία, την ενέργεια, τις τηλεπικοινωνίες και τη βιοτεχνολογία. Διαθέτει μία από τις ταχύτερα αναπτυσσόμενες οικονομίες στη χώρα, κατατασσόμενη ανάμεσα στις κορυφαίες πολιτείες όσον αφορά την αύξηση του κατά κεφαλήν εισοδήματος και την αύξηση του ακαθάριστου εθνικού προϊόντος. 

Η Οκλαχόμα Σίτι και η Τάλσα, είναι οι βασικοί οικονομικοί κόμβοι της Οκλαχόμα, με περίπου το 60% των κατοίκων της πολιτείας να ζουν στις μητροπολιτικές περιοχές τους. Η πολιτεία έχει ανάμεικτες επιδόσεις στην εκπαίδευση και την υγειονομική περίθαλψη, με τα μεγαλύτερα πανεπιστήμια της συμμετέχουν στις αθλητικές διοργανώσεις NCAA και NAIA και δύο κολεγιακά αθλητικά τμήματα να κατατάσσονται ανάμεσα στα πιο επιτυχημένα στην Αμερικανική ιστορία.

Με μικρές οροσειρές, απέραντα λιβάδια, και ανατολικά δάση, το μεγαλύτερο μέρος της Οκλαχόμα συγκαταλέγεται στις Μεγάλες Πεδιάδες (*Great plains*) και στα Εσωτερικά Υψίπεδα των Η.Π.Α. (*U.S. Interior Highlands*) - μια περιοχή πολύ επιρρεπή στις δριμείες καιρικές συνθήκες.

Με την κυριαρχία των Γερμανών, Ιρλανδών, Άγγλων και ιθαγενών Αμερικανών, περισσότερες από 25 ιθαγενείς αμερικανικές γλώσσες ομιλούνται στην Οκλαχόμα, το μεγαλύτερο ποσοστό από οποιαδήποτε άλλη πολιτεία. Βρίσκεται στη συμβολή τριών μεγάλων αμερικανικών περιοχών και ιστορικά υπήρξε δρόμος βοϊδαμαξών, ένας προορισμός για τους νοτιότερους κατοίκους και ένα κυβερνητικά κατοχυρωμένο έδαφος για τους ιθαγενείς Αμερικανούς. 

Όντας τμήμα της Ζώνης της Βίβλου (Ζώνη του Ντίξικρατ), η εξαπλωμένη ευρέως ευαγγελική πίστη την κάνει μία από τις πιο συντηρητικές πολιτικά πολιτείες, αν και η Οκλαχόμα έχει τους περισσότερους εγγεγραμμένους φίλους του Δημοκρατικού Κόμματος παρά οποιαδήποτε άλλου κόμματος.

## Ετυμολογία
Το όνομα *Oklahoma* προέρχεται από τη φράση των Τσοκτάου *okla* *humma*, που λογοτεχνικά σημαίνει *κόκκινοι άνθρωποι*. Ο Αρχηγός των Τσοκτάου Άλλεν Ράιτ πρότεινε το όνομα το 1866 κατά τη διάρκεια διαπραγματεύσεων συνθήκης με την ομοσπονδιακή κυβέρνηση σχετικά με τη χρήση του Ινδιάνικου Εδάφους, στο οποίο οραματίσθηκε μια ολοσχερώς Ινδιάνικη πολιτεία ελεγχόμενη από τον Αρχιεπιθεωρητή Ινδιάνικων Υποθέσεων των Ηνωμένων Πολιτειών. Ισοδύναμο με την αγγλική λέξη *Indian*, το *okla humma* ήταν μια φράση στη γλώσσα Τσοκτάου χρησιμοποιούμενη για να περιγράψει την Ιθαγενή Αμερικανική φυλή ως σύνολο. Το *Oklahoma* αργότερα έγινε το ντε φάκτο όνομα για το Έδαφος της Οκλαχόμα, και εγκρίθηκε επίσημα το 1890, δύο έτη αφότου η περιοχή άνοιξε για τους λευκούς εποίκους.

## Γεωγραφία

[thumb|right|Οι υψηλές πεδιάδες της πολιτείας απλώνονται όπισθεν ενός σήματος καλωσορίσματος στο [Oklahoma Panhandle.]]
[thumb|A view of [Mount Scott (Oklahoma)|Mt Scott]]
Η Οκλαχόμα είναι η 20η μεγαλύτερη πολιτεία στις ΗΠΑ, καλύπτοντας μια έκταση 69,898 τετραγωνικών μιλίων (181,035 τ.χλμ.), με 68,667 τ.μ. (177.847 τ.χλμ.) ξηράς και 1.231 τετραγωνικά μίλια (3.188 τ.χλμ.) νερού. Είναι μια από τις έξι πολιτείες στη Μεθοριακή Λωρίδα, και βρίσκεται μερικώς στις Μεγάλες Πεδιάδες κοντά στο γεωγραφικό κέντρο των 48 συνεχόμενων πολιτειών. Συνορεύει στα ανατολικά με το Άρκανσο και το Μιζούρι, στα βόρεια με το Κάνσας, στα βορειοδυτικά με το Κολοράντο, και στο δυτικό της άκρο με το Νέο Μεξικό, και στα νότια και στα κοντινά δυτικά με το Τέξας.

### Τοπογραφία
*Βλέπε επίσης:[[Λίμνες στην Οκλαχόμα]]*

Η Οκλαχόμα βρίσκεται μεταξύ των Μεγάλων Πεδιάδων και του Οροπέδιο Όζαρκ στην κοιλάδα των ποταμών του Κόλπου του Μεξικού, γενικά κλίνοντας από τις υψηλές πεδιάδες του δυτικού συνόρου της έως τους χαμηλούς υγρότοπους στο νοτιοανατολικό της σύνορο. Το χαμηλότερο και το υψηλότερο σημείο της ακολουθούν αυτήν την τάση, με την υψηλότερη κορυφή της, την Μπλακ Μέσα, στα (1.516 μ.) 4.973 πόδια από το επίπεδο της θάλασσας, που βρίσκεται κοντά στη μακρινή βορειοδυτική της άκρη στην Oklahoma Panhandle. Το χαμηλότερο σημείο της πολιτείας είναι στο Little River κοντά στο μακρινό νοτιοανατολικό της άκρο κοντά στην πόλη του Ίνταμπελ (Οκλαχόμα), η οποία κατεβαίνει στα (88m) 289 πόδια από το επίπεδο της θάλασσας.
[thumb|left|Ένας ποταμός διασχίζει ένα φαράγγι στα [Όρη Γουιτσίτα.]]
Ανάμεσα στις περισσότερο ποικιλόμορφες γεωγραφικά πολιτείες, η Οκλαχόμα είναι μία από τις τέσσερις που φιλοξενεί περισσότερες από 10 ξεχωριστές οικολογικές περιοχές, με 11 εντός των ορίων της — περισσότερες ανά τετραγωνικό μίλι από κάθε άλλη πολιτεία. Το δυτικό και ανατολικό ήμισυ της, παρ' όλ' αυτά, σημαδεύονται από ακραίες διαφορές στη γεωγραφική ποικιλία: η Ανατολική Οκλαχόμα αγγίζει οκτώ οικολογικές περιοχές και το δυτικό ήμισύ της περιέχει τρεις.
[thumb|Τα [Όρη Ουατσίτα καλύπτουν τη νοτιοανατολική Οκλαχόμα.]]

Η Οκλαχόμα έχει τέσσερις βασικές οροσειρές: τα Όρη Ουατσίτα, τα Όρη Άρμπακλ, τα Όρη Ουιτσίτα, και τα Όρη Όζαρκ. Περιεχόμενα στην περιοχή των Εσωτερικών Υψιπέδων των ΗΠΑ, τα Όρη Όζαρκ και Ουατσίτα σηματοδοτούν τη μόνη μεγάλη ορεινή περιοχή μεταξύ των Βραχωδών Ορέων και των Αππαλαχίων. Ένα τμήμα των Λόφων Φλιντ εκτείνεται μέσα στη βορειοκεντρική Οκλαχόμα, και στη νοτιοανατολική γωνία της πολιτείας, το Cavanal Hill θεωρείται από το Τμήμα Τουρισμού και Αναψυχής της Οκλαχόμα ως ο υψηλότερος λόφος του κόσμου· στα 1.999 feet (609m), δεν εμπίπτει στον ορισμό τους για το βουνό παρά ένα πόδι.

Οι ημίξηρες υψηλές πεδιάδες στη βορειοδυτική γωνία της πολιτείας φιλοξενούν μερικά φυσικά δάση. Η Οκλαχόμα έχει ένα κυλιόμενο έως επίπεδο ανάγλυφο με ενδιάμεσα φαράγγια και mesa όπως τα Glass Mountains. Οι μερικές πεδιάδες διακοπτόμενες από μικρές οροσειρές όπως οι Antelope Hills και τα Όρη Γουιτσίτα σηματοδοτούν τη νοτιοδυτική Οκλαχόμα, και τα transitional prairie and woodlands καλύπτουν το κεντρικό τμήμα της πολιτείας. Τα Όρη Οζάρκ και Κουατσίτα υψώνονται από δυτικά προς ανατολικά στο ανατολικό τρίτο της πολιτείας, βαθμιαία αυξανόμενα σε ύψος στην προς ανατολάς κατεύθυνση. Περισσότερα από 500 επώνυμα ρεύματα και ποταμοί συνθέτουν τις πλωτές οδούς της Οκλαχόμα, και με 200 λίμνες που δημιουργούνται από φράγματα, έχει τον μεγαλύτερο αριθμό τεχνητών αποθεμάτων στη χώρα. Το μεγαλύτερο μέρος της πολιτείας βρίσκεται σε δύο κύριες λεκάνες απορροής που ανήκουν στους ποταμούς Red και Arkansas, αν και οι ποταμοί Lee και Little επίσης περιέχουν σημαντικές λεκάνες απορροής.

### Χλωρίδα και πανίδα
[thumb|right|Οι πληθυσμοί του [Αμερικανικός βίσονας|Αμερικανικού Βίσονα κατοικούν στα οικοσυστήματα των λιβαδιών της πολιτείας.]]
Τα δάση καλύπτουν το 24% της Οκλαχόμα και οι χορτολιβαδικές εκτάσεις αποτελούνται από λειμώνες κοντού, μικτού, και ψηλού γρασιδιού, κατ' επέκταση τα οικοσυστήματα στα κεντρικά και δυτικά τμήματα της πολιτείας, παρόλο που είναι καλλιεργήσιμα εδάφη έχουν αντικατασταθεί σε μεγάλο βαθμό από γηγενή χόρτα. Όταν οι βροχοπτώσεις είναι αραιές στις δυτικές περιοχές της πολιτείας, τα λιβάδια κοντού γρασιδιού και οι θαμνότοποι είναι τα πιο σημαντικά οικοσυστήματα, αν και οι κόκκινοι κέδροι (άρκευθοι) και μερικά πεύκα (pinyon & ponderosa) μεγαλώνουν κοντά σε ποτάμια και κλίνες ρυακιών στον μακρινό ρου του panhandle (προεξοχής).

### Προστατευόμενες γαίες
[thumb|right|[Όρη Γκλας|Mesa ξεπροβάλλουν πάνω από ένα από τα πολιτειακά πάρκα της Οκλαχόμα.]]
Η Οκλαχόμα έχει 50 πολιτειακά πάρκα, έξι εθνικά πάρκα ή προστατευόμενες περιοχές, δύο εθνικά προστατευόμενα δάση ή grasslands, κα ένα δίκτυο διατήρησης της άγριας ζωής και περιοχές διατήρησης. Έξι τοις εκατό των 10 εκατομμυρίων ακρ της πολιτείας (40.000 τ.χλμ.) που καλύπτονται από δάση είναι δημόσια γη, περιλαμβανομένων των δυτικών τμημάτων του Ouachita National Forest, του μεγαλύτερου και παλαιότερου εθνικού δάσους στις Νότιες Ηνωμένες Πολιτείες.

Με έκταση 158 τ.χλμ., το Tallgrass Prairie Preserve στη βορειοκεντρική Οκλαχόμα είναι ο μεγαλύτερος προστατευόμενος λειμώνας υψηλών χόρτων στον κόσμο και είναι μέρος ενός οικοσυστήματος το οποίο οπεριλαμβάνει μόνο 10% της άλλοτε έκτασης της, καλύπτοντας κάποτε 14 πολιτείες. Επιπροσθέτως, το Black Kettle National Grassland καλύπτει 127 τ.χλμ. λειμώνων στη νοτιοδυτική Οκλαχόμα. Το Καταφύγιο Άγριας Ζωής των Ορέων Ουιτσίτα είναι το παλαιότερο και μεγαλύτερο από εννέα εθνικά καταφύγια άγριας ζωής στην πολιτεία και δημιουργήθηκε το 1901, καλύπτοντας 238,8 τ.χλμ. 

Από τα ομοσπονδιακά προστατευόμενα πάρκα και χώρους αναψυχής· η Chickasaw National Recreation Area είναι η μεγαλύτερη, με 18 τ.χλμ. Άλλες τοποθεσίες είναι τα ιστορικά μονοπάτια Santa Fe και Trail of Tears, το Fort Smith και Washita Battlefield national historic sites, and the Oklahoma City National Memorial.

### Κλίμα
Η Οκλαχόμα βρίσκεται σε μια εύκρατη ζώνη και βιώνει περιστασιακά ακραίες θερμοκρασίες και υετό τυπικό ενός ηπειρωτικού κλίματος. Το μεγαλύτερο μέρος της πολιτείας βρίσκεται σε μια περιοχή γνωστή ως Μονοπάτι των Σιφώνων, που χαρακτηρίζεται από συχνή αλληλεπίδραση μεταξύ ψυχρών και θερμών αέριων μαζών που δημιουργούν ακραία καιρικά φαινόμενα, μεταξύ των οποίων και σίφωνες. Κατά μέσο όρο 54 σίφωνες πλήττουν την πολιτεία κάθε χρόνο - ένα από τα υψηλότερα νούμερα στον κόσμο. 

Λόγω της θέσης της Οκλαχόμα μεταξύ ζωνών διαφορετικών επικρατουσών θερμοκρασιών και ανέμων, οι καιρικές συνθήκες μέσα στην πολιτεία μπορούν να διαφέρουν ευρέως μεταξύ περιοχών με μικρή σχετικά απόσταση μεταξύ τους και μπορούν να μεταβληθούν δραστικά μέσα σε λίγο χρόνο. Επί παραδείγματι, στις 11 Νοεμβρίου 1911, η θερμοκρασία στην Οκλαχόμα Σίτι έφθασε τους 83 °F (28 °C) το απόγευμα (ρεκόρ υψηλότερης θερμοκρασίας για εκείνη την εποχή), και αργότερα μια εισερχόμενη γραμμή καταιγίδας επέφερε πτώση στους 17 °F (−8 °C) τα μεσάνυχτα (ρεκόρ χαμηλής θερμοκρασίας εκείνη την εποχή)· ούτως, το χαμηλότερο και το υψηλότερο ρεκόρ για την 11η Νοεμβρίου καταγράφηκαν την ίδια ημέρα.

[thumb|right|Το κλίμα της Οκλαχόμα είναι ιδανικό για τη δημιουργία [Καταιγίδα|καταιγίδων, όπως αυτή στην Τάλσα.]]

Η πολιτεία είναι έδρα του Storm Prediction Center, του National Severe Storms Laboratory και του Warning Decision Training Branch, όλα μέρη της National Weather Service που βρίσκονται στο Νόρμαν. Η υψηλότερη καταγεγραμμένη θερμοκρασία της Οκλαχόμα, 120 °F (49 °C), καταγράφηκε στο Τίπτον στις 27 Ιουνίου 1994 και η χαμηλότερη καταγεγραμμένη θερμοκρασία, −31 °F (−35 °C), καταγράφηκε στη Νοουάτα στις 10 Φεβρουαρίου 2011.

## Οικονομία
[thumb|right|upright|275px|Ο [BOK Tower της Τάλσα, το υψηλότερο κτίριο της Οκλαχόμα, λειτουργεί ως παγκόσμια έδρα της Williams Companies.]]
Βασισμένη στους τομείς της αεροπορίας, της ενέργειας, της μεταφοράς εξοπλισμών, της επεξεργασίας τροφίμων, της ηλεκτρονικής, και των τηλεπικοινωνιών, η Οκλαχόμα είναι σημαντικός παραγωγός φυσικού αερίου, αεροσκαφών, και τροφίμων. Η πολιτεία κατατάσσεται δεύτερη στη χώρα στην παραγωγή φυσικού αερίου, και είναι η 27η πιο παραγωγική αγροτικά πολιτεία, κατατασσόμενη 5η στην παραγωγή σίτου. Τέσσερις εταιρείες Fortune 500 και έξι εταιρείες Fortune 1000 εδρεύουν στην Οκλαχόμα, και κατατάσσεται ως μια από τις πιο φιλικές στις επιχειρήσεις πολιτείες στο έθνος, με το 7ο χαμηλότερο φορολογικό φορτίο το 2007. Το 2010, η Love's Travel Stops & Country Stores με βάση την Οκλαχόμα Σίτι κατατάχθηκε 18η στη λίστα του Forbe's των μεγαλύτερων ιδιωτικών εταιρειών, η QuikTrip με βάση την Τάλσα κατατάχθηκε 37η, και η Hobby Lobby με βάση την Οκλαχόμα Σίτι κατατάχθηκε 198η στην αναφορά του 2010. Το ΑΕΠ της Οκλαχόμα αυξήθηκε από 131,9 δισεκατομμύρια δολάρια το 2006 σε 147,5 δισεκατομμύρια δολάρια το 2010, ένα άλμα 10,6 τοις εκατό. Το κατά κεφαλήν ακαθάριστο πολιτειακό προϊόν της Οκλαχόμα ήταν 35.480 δολάρια το 2010, κατατασσόμενο 40ό μεταξύ των πολιτειών. Αν και το πετρέλαιο ιστορικά κυριαρχεί στην οικονομία της πολιτείας, μια κατάρρευση στην ενεργειακή βιομηχανία κατά τη δεκαετία του 1980 οδήγησε στην απώλεια περίπου 90.000 θέσεων εργασίας σχετιζόμενων με την ενέργεια μεταξύ 1980 και 2000, ζημιώνοντας τρομερά την τοπική οικονομία. Το πετρέλαιο απέφερε 35 δισεκατομμύρια δολάρια στην οικονομία της Οκλαχόμα το 2007, και η απασχόληση στην πετρελαϊκή βιομηχανία της Οκλαχόμα ξεπεράσθηκε από πέντε άλλες βιομηχανίες το 2007. Με στοιχεία του Αυγούστου του 2011, το ποσοστό ανεργίας της πολιτείας είναι 5,6%.
 
### Βιομηχανία
Στα μέσα του 2011, η Οκλαχόμα είχε πολιτικό εργατικό δυναμικό 1,7 εκατομμυρίων και η συνεργασία μη αγροτική απασχόληση κυμαινόταν περίπου στο 1,5 εκατομμύρια. Ο δημόσιος τομέας παρέχει τις περισσότερες θέσεις εργασίας, 339.300 το 2011, ακολουθούμενος από τις μεταφορές και τις επιχειρήσεις κοινής ωφέλειας, παρέχοντας 279.500 θέσεις εργασίας, και οι τομείς της εκπαίδευσης, των επιχειρήσεων, και της κατασκευής προϊόντων, παρέχοντας 207.800, 177.400, και 132.700 θέσεις εργασίας, αντίστοιχα. Μεταξύ των μεγαλύτερων βιομηχανιών της πολιτείας, ο τομέας αεροδιαστημικής παράγει 11 δισεκατομμύρια δολλάρια ετησίως. 

Η Τάλσα φιλοξενεί τη μεγαλύτερη βάση συντήρησης αερογραμμών στον κόσμο, η οποία είναι η παγκόσμια έδρα συντήρησης και μηχανικής των Αμερικανικών Αερογραμμών. Συνολικά, η αεροδιαστημική αποφέρει περισσότερο του 10% της βιομηχανικής απόδοσης της Οκλαχόμα, και είναι μία από τις 10 κορυφαίες πολιτείες στην κατασκευή μηχανών αεροδιαστημικής. Λόγω της θέσης της στο κέντρο των Ηνωμένων Πολιτειών, η Οκλαχόμα είναι επίσης μεταξύ των κορυφαίων πολιτειών σε κέντρα διαχείρισης πόρων (logistic centers), και συνεισφέρει τα μείζονα στην έρευνα σχετικά με τον καιρό. 

Η πολιτεία είναι ο κορυφαίος κατασκευαστής ελαστικών στη Βόρεια Αμερική και περιέχει μια από τις πλέον ταχύτερα αναπτυσσόμενες βιομηχανίες βιοτεχνολογίας στη χώρα. Το 2005, οι διεθνείς εξαγωγές από την κατασκευαστική βιομηχανία της Οκλαχόμα συνολικά άγγιζε τα 4,3 δισεκατομμύρια δολλάρια, αποτελώντας το 3,6% της οικονομίας της. Η κατασκευή ελαστικών, η επεξεργασία κρέατος, η κατασκευή εξοπλισμού πετρελαίου και αερίου και η κατασκευή κλιματιστικών είναι οι μεγαλύτερες κατασκευαστικές βιομηχανίες της πολιτείας.

### Ενέργεια
thumb|right|Μια μείζων πετρελαιοπαραγωγός πολιτεία, η Οκλαχόμα είναι ο πέμπτος μεγαλύτερος παραγωγός πετρελαίου στις Ηνωμένες Πολιτείες.
Η Οκλαχόμα είναι ο τρίτος μεγαλύτερος παραγωγός φυσικού αερίου της χώρας, ο πέμπτος μεγαλύτερος παραγωγός πετρελαίου, και έχει τον δεύτερο μεγαλύτερο αριθμό ενεργών πετρελαιοπηγών, και είναι πέμπτη σε αποθέματα πατρελαίου. Ενώ η πολιτεία ήταν όγδοη στην απόδοση εγκατεστημένων συστημάτων αιολικής ενέργειας το 2011, είναι στον πάτο των πολιτειών στη χρήση ανανεώσιμης ενέργεια, με το 94% του ηλεκτρισμού να παράγεται από μη ανανεώσιμες πηγές το 2009, συμπεριλαμβανομένου 25% από τον άνθρακα και 46% από φυσικό αέριο. Βρισκόμενη στην 13η θέση για την κατά κεφαλήν συνολική ενεργειακή κατανάλωση το 2009, το ενεργειακό κόστος της Οκλαχόμα ήταν το 8ο χαμηλότερο στη χώρα. Συνολικά, η βομηχανία πετρελαϊκής ενέργειας συνεισφέρει 35 δισεκατομμύρια δολλάρια στο ΑΕΠ της Οκλαχόμα, και οι υπάλληλοι εταιρειών σχετικών με το πετρέλαιο κερδίζουν κατά μέσον όρο το διπλάσιο από το τυπικό ετήσιο εισόδημα της πολιτείας. Το 2009, η πολιτεία είχε 83.700 εμπορικές πετρελαιοπηγές που απέφεραν 65,374 εκατομμύρια βαρέλια (10.393.600 m3) αργού πετρελαίου. 8,5% της προμήθειας φυσικού αερίου της χώρας προέρχεται από την Οκλαχόμα, με παραγωγή 1,673 τρισεκατομμυρίων κυβικών ποδών (47,4&nbsp;km3) το 2009.

Σύμφωνα με το Forbes Magazine, η Devon Energy Corporation με έδρα την Οκλαχόμα Σίτι, η Chesapeake Energy Corporation, και η SandRidge Energy Corporation είναι οι μεγαλύτερες ιδιωτικές σχετικές με το πετρέλαιο εταιρείες στη χώρα, και όλες οι εταιρείες της Οκλαχόμα που ανήκουν στη λίστα Fortune 500 σχετίζονται με την ενέργεια. Η ONEOK της Τάλσα και η Williams Companies είναι η μεγαλύτερη και η δεύτερη μεγαλύτερη εταιρεία αντίστοιχα, κατατασσόμενες επίσης ως δεύτερη και τρίτη μεγαλύτερη εταιρεία στη χώρα στον τομέα της ενέργειας, σύμφωνα με το Fortune Magazine. Το περιοδικό επίσης τοποθέτησε την Devon Energy ως δεύτερη μεγαλύτερη εταιρεία στη βιομηχανία εξόρυξης και παραγωγής αργού πετρελαίου στη χώρα, ενώ η Chesapeake Energy κατατάσσεται έβδομη αντίστοιχα σε αυτό τον τομέα και η Oklahoma Gas & Electric κατατάσσεται 25η μεγαλύτερη εταιρεία κοινής οφέλειας αερίου και ηλεκτρισμού.

#### Αιολική παραγωγή

### Γεωργία
Όντας η 27η πιο παραγωγική αγροτικά πολιτεία, η Οκλαχόμα είναι πέμπτη σε κτηνοτροφική παραγωγή και πέμπτη σε παραγωγή σίτου. Περίπου 5,5% του Αμερικανικού βοδινού κρέατος προέρχεται από την Οκλαχόμα, ενώ η πολιτεία παράγει το 6,1% του Αμερικανικού σίτου, το 4,2% των Αμερικανικών χοιρινών προϊόντων, και το 2,2% των γαλακτοκομικών προϊόντων. Η πολιτεία είχε 83.500 φάρμες το 2005, συλλογικά παράγοντας 4,3 δισεκατομμύρια δολάρια σε ζωικά προϊόντα και λιγότερα από ένα δισεκατομμύριο δολάρια σε συγκομιδή, με περισσότερα από 6,1 δισεκατομμύρια δολλάρια να προστίθενται στο πολιτειακό ΑΕΠ. Σε πουλερικά και χοίρους είναι αντίστοιχα η δεύτερη και η τρίτη μεγαλύτερη γεωργική βιομηχανία.

## Εκπαίδευση
:*Βλέπε επίσης: [[Κατάλογος σχολικών περιφερειών στην Οκλαχόμα]], [[Κατάλογος κολλεγίων και πανεπιστημίων στην Οκλαχόμα]]*

[thumb|left|Το σύστημα δημόσιων περιφερειακών πανεπιστημίων περιλαμβάνει το [Northeastern State University στην Ταλέκουα.]]
Με ένα εκπαιδευτικό σύστημα που συνίσταται από περιφέρειες δημόσιων σχολείων και ανεξάρτητα ιδιωτικά ιδρύματα, η Οκλαχόμα είχε 31.337 μαθητές εγγεγραμμένους σε 1.849 δημόσια σχολεία πρωτοβάθμιας, δευτεροβάθμιας και επαγγελματικής εκπαίδευσης σε 540 σχολικές περιφέρειες το 2006. Η Οκλαχόμα έχει τις περισσότερες εγγραφές Ιθαγενών Αμερικανών μαθητών στο έθνος με 120.122 μαθητές το σχολικό έτος 2005–2006. Κατατασσόμενη κοντά στη βάση ανάμεσα στις πολιτείες σε δαπάνες ανά μαθητή, η Οκλαχόμα δαπάνησε 6.614 δολλάρια για κάθε μαθητή το 2005, 47η στη χώρα, αν και στην αύξηση της συνολικής εκπαιδευτικής δαπάνης μεταξύ 1992 και 2002 κατατασσόταν ως 22η. Η πολιτεία είναι μεταξύ των καλύτερων σε προνηπιακή εκπαίδευση, και το Εθνικό Ινστιτούτο για την Έρευνα της Πρώιμης Εκπαίδευσης την κατέταξε πρώτη στις Ηνωμένες Πολιτείες αναφορικά με το επίπεδο, την ποιότητα, και την πρόσβαση σε προνηπιακή εκπαίδευση το 2004, ονομάζοντάς το μοντέλο για την "πρώτη παιδική εκπαίδευση". Παρότι τα ποσοστά εγκατάλειψης του γυμνασίου μειώθηκαν κατά 29% μεταξύ 2005 και 2006, η Οκλαχόμα κατατασσόταν στις κατώτερες τρεις πολιτείες στο έθνος στη διατήρηση των μεγαλύτερων μαθητών του γυμνασίου, με ποσοστό εγκατάλειψης 3,2%.
Το 2004, η πολιτεία κατατασσόταν 36η στη χώρα για τον σχετικό αριθμό ενηλίκων με δίπλωμα μέσης εκπαίδευσης, αν και με 85,2%, είχε το υψηλότερο ποσοστό μεταξύ των νότιων πολιτειών.

Το *Πολιτειακό Πανεπιστήμιο της Οκλαχόμα*, το *Πανεπιστήμιο της Οκλαχόμα*, και το *Πανεπιστήμιο της Κεντρικής Οκλαχόμα* είναι τα μεγαλύτερα δημόσια ιδρύματα ανώτατης εκπαίδευσης στην Οκλαχόμα, λειτουργώντας μέσω μίας βασικής πανεπιστημιούπολης και «δορυφορικών» πανεπιστημιουπόλεων σε όλη την πολιτεία. Τα δύο πολιτειακά πανεπιστήμια, μαζί με το *Πανεπιστήμιο Οκλαχόμα Σίτυ* και το *Πανεπιστήμιο της Τάλσα*, βρίσκονται ανάμεσα στα καλύτερα επαγγελματικά προπτυχιακά προγράμματα της χώρας,

Το Κολλέγιο Νομικής του Πανεπιστημίου της Τάλσα, η Σχολή Νομικής του Πανεπιστημίου της Οκλαχόμα Σίτυ, και το Κολλέγιο Νομικής του Πανεπιστημίου της Οκλαχόμα είναι τα μόνα ιδρύματα στην πολιτεία πιστοποιημένα με ABA. Το Πανεπιστήμιο της Οκλαχόμα και το Πανεπιστήμιο της Τάλσα είναι στο κορυφαίο ποσοστό των πανεπιστημίων εθνικά σε ακαδημαϊκές αξιολογήσεις, με το Πανεπιστήμιο της Τάλσα να είναι το μόνο πανεπιστήμιο που βρίσκεται στα πρώτα 100. 

Η Οκλαχόμα περιλαμβάνει ένδεκα δημόσια περιφερειακά πανεπιστήμια, περιλαμβανομένου του *Βορειοανατολικού Πολιτειακού Πανεπιστημίου*, του δεύτερου παλαιότερου ιδρύματος ανώτερης εκπαίδευσης δυτικά του ποταμού Μισσισσιππή, περιλαμβάνοντας επίσης το μόνο Κολλέγιο Οφθαλμομετρίας στην Οκλαχόμα και τις περισσότερες εγγραφές Ιθαγενών Αμερικανών φοιτητών στη χώρα σε ποσοστό και αριθμό. Το *Πανεπιστήμιο Λάνγκστον* είναι ιστορικά το μόνο κολλέγιο μαύρων της Οκλαχόμα. Έξι από τα πανεπιστήμια της πολιτείας ήταν στη λίστα της Princeton Review των καλύτερων 122 περιφερειακών κολλεγίων το 2007, και τρία ήταν στη λίστα των κορυφαίων κολλεγίων για την καλύτερη τιμή. Το κράτος έχει 55 μετα-δευτεροβάθμιας τεχνικής ιδρύματα που λειτουργούν με το Πρόγραμμα Καριέρας και Τεχνολογικής Εκπαίδευσης της Οκλαχόμα για την κατάρτιση σε συγκεκριμένους τομείς της βιομηχανίας ή του εμπορίου.

Το σχολικό έτος 2007–2008, υπήρχαν 181.973 προπτυχιακοί φοιτητές, 20.014 τελειόφοιτοι φοιτητές, και 4.395 φοιτητές πρώτου επαγγελματικού πτυχίου στα κολλέγια της Οκλαχόμα. Από αυτούς τους φοιτητές, 18.892 έλαβαν πτυχίο μπάτσελορ, 5,386 έλαβαν πτυχίο μάστερ, και 462 έλαβαν το πρώτο επαγγελματικό πτυχίο. Αυτό σημαίνει ότι η πολιτεία της Οκλαχόμα δημιουργεί κατά μέσο όρο 38.278 πτυχιούχους σε κάθε ολοκλήρωση περιόδου (δηλαδή, από 1 Ιουλίου 2007 έως 30 Ιουνίου 2008). Ο εθνικός μέσος όρος είναι 68.322 πτυχία συνολικά που απονέμονται σε κάθε ολοκλήρωση περιόδου.

## Υγεία
[thumb|left|Οι νοτιοδυτικές περιφερειακές εγκαταστάσεις γα τα [Κέντρα Θεραπείας Καρκίνου της Αμερικής βρίσκεται στην Τάλσα.]]
Η πολιτεία ήταν ο 21ος μεγαλύτερος παραλήπτης ιατρικών κεφαλαίων από την ομοσπονδιακή κυβέρνηση το 2005, με τις ομοσπονδιακές δαπάνες που αφορούν την υγειονομική περίθαλψη στην πολιτεία να αθροίζουν $75.801.364· immunizations, bioterrorism preparedness, and health education were the top three most funded medical items. Παραδείγματα μεγάλων ασθενειών υπάρχουν κοντά στον εθνικό μέσο όρο στην Οκλαχόμα, και η πολιτεία βρίσκεται μαζί ή ελαφρώς άνωθεν του υπολοίπου της χώρας σε ποσοστό ανθρώπων με άσθμα, διαβήτη, καρκίνο, και υπέρταση.

Το 2000, η Οκλαχόμα βρισκόταν 45η σε γιατρούς κατά κεφαλή και ελαφρώς κάτωθεν του εθνικού μέσου όρου σε νοσοκόμες κατά κεφαλή, αλλά ήταν ελαφρώς άνω του εθνικού μέσου όρου σε νοσοκομειακές κλίνες ανά 100.000 ανθρώπους και άνωθεν του εθνικού μέσου όρου σε καθαρή αύξηση των υπηρεσιών υγείας σε μια 12ετή περίοδο. Μία από τις χειρότερες πολιτείες στο ποσοστό ασφαλισμένων ανθρώπων, σχεδόν το 25% των κατοίκων της Οκλαχόμα μεταξύ 18 και 64 ετών δεν είχαν ασφάλεια υγείας το 2005, το πέμπτο μεγαλύτερο ποσοστό στο έθνος. Οι κάτοικοι της Οκλαχόμα βρίσκονται στο άνω μισό των Αμερικανών αναφορικά με την επικράτηση της παχυσαρκίας, και η πολιτεία είναι η 5η πιο παχύσαρκη στο έθνος, με 30,3% του πληθυσμού της κοντά στην παχυσαρκία ή παχύσαρκο.

Το INTEGRIS Cancer Institute of Oklahoma, μαζί με το Proton Therapy Center, είναι τα 6α περιεκτικά κέντρα θεραπείας του καρκίνου στη χώρα που επί του παρόντως παρέχουν και θεραπεία συμβατικής ακτινοβολίας και θεραπείας πρωτονίων.
Το OU Medical Center, η μεγαλύτερη συστοιχία νοσοκομείων στην Οκλαχόμα είναι το μόνο νοσοκομείο στην πολιτεία που ονομάζεται κέντρο Τραυμάτων επιπέδου Ι από το American College of Surgeons. Το OU Medical Center βρίσκεται στα μέρη του Oklahoma Health Center στην Οκλαχόμα Σίτι, του σημείου με τον μεγαλύτερο αριθμό εγκαταστάσεων ιατρικής έρευνας. Το Περιφερειακό Ιατρικό Κέντρο του Cancer Treatment Centers of America στην Τάλσα είναι μία από τις τέσσερις τέτοιες περιφερειακές εγκαταστάσεις πανεθνικά, προσφέροντας αντικαρκινική θεραπεία σε ολόκληρη την περιοχή των νοτιοδυτικών Ηνωμένων Πολιτειών, και είναι ένα από τα μεγαλύτερα νοσοκομεία αντικαρκινικής θεραπείας στη χώρα. Η μεγαλύτερη εγκατάσταση οστεοπαθητικής διδασκαλίας στο έθνος, το Oklahoma State University Medical Center στην Τάλσα, επίσης είναι μία από τις μεγαλύτερες εγκαταστάσεις στο πεδίο της νευρολογικής επιστήμης.

## Media
Η Οκλαχόμα Σίτι και η Τάλσα είναι η 45η και η 61η μεγαλύτερες media markets στις Ηνωμένες Πολιτείες όπως κατατάσσονται από τη Nielsen Media Research. Η τρίτη μεγαλύτερη media market της πολιτείας, η Lawton-Wichita Falls, Texas, κατατάσσεται 149η εθνικά από την υπηρεσία. Η τηλεοπτική αναμετάδοση στην Οκλαχόμα άρχισε το 1949 όταν η KWTV (τότε WKY-TV) στην Οκλαχόμα Σίτι και η KOTV-TV στην Τάλσα άρχισαν να μεταδίδουν με λίγους μήνες διαφορά. Τρεχόντως, όλα τα μεγάλα Αμερικανικά δίκτυα αναμετάδοσης έχουν θυγατρικούς τηλεοπτικούς σταθμούς στην πολιτεία.

Η πολιτεία έχει δύο κύριες εφημερίδες. Η *[[The Oklahoman]]*, με έδρα την Οκλαχόμα Σίτι, είναι η μεγαλύτερη εφημερίδα στην πολιτεία και η 54η μεγαλύτερη στη χώρα σε κυκλοφορία, με εξαήμερη εβδομαδιαία αναγνωσιμότητα 138.493 και Κυριακάτικης αναγνωσιμότητας 202.690. Η *[[Tulsa World]]*, η δεύτερης πιο ευρείας κυκλοφορίας εφημερίδα στην Οκλαχόμα και 79η στη χώρα, διατηρεί Κυριακάτικη κυκλοφορία 132.969 και μια εξαήμερη εβδομαδιαία αναγνωσιμότητα 93.558. Η πρώτη εφημερίδα της Οκλαχόμα ιδρύθηκε το 1844, με τίτλος *Cherokee Advocate*, και ήταν γραμμένη και στην Τσερόκι και στην Αγγλική. Το 2006, υπήρχαν περισότερες από 220 εφημερίδες που βρίσκονται στην πολιτεία, περιλαμβανομένων 177 με εβδομαδιαίες δημοσιεύσεις και 48 με ημερήσιες δημοσιεύσεις.

Δύο μεγάλα δίκτυα δημόσιας ραδιοφωνίας αναμεταδίδουν στην Οκλαχόμα: το Oklahoma Public Radio και το Public Radio International. Εγκατεστημένο για πρώτη φορά το 1955, το Oklahoma Public Radio ήταν το πρώτο δίκτυο δημόσιας ραδιοφωνίας στην Οκλαχόμα, και έχει κερδίσει 271 βραβεία για διακεκριμένα προγράμματα. Η Public Radio International εκπέμπει σε 10 σταθμούς σε όλη την πολιτεία, και παρέχει περισσότερες από 400 ώρες προγράμματος. Ο πρώτος ραδιοφωνικός σταθμός της πολιτείας, ο WKY στην Οκλαχόμα Σίτι, δημιουργημένο το 1920, ακολουθούμενος από τον KRFU στο Μπρίστοου, ο οποίος αργότερα μετακόμισε στην Τάλσα και έγινε KVOO το 1927. Το 2006, υπήρχαν περισσότερες από 500 ραδιοφωνικοί σταθμοί στην Οκλαχόμα που εκπέμπουν με διάφορα τοπικής ή εθνικής ιδιοκτησίας δίκτυα.

Η Οκλαχόμα έχει μερικούς μειονοτικούς τηλεοπτικούς σταθμούς που εκπέμπουν στα Ισπανικά, σε Ασιατικές γλώσσες καιμερικές έχουν πρόγραμμα Ιθαγενούς Αμερικανικής θεματολογίας. Το TBN, ένα Χριστιανικό θρησκευτικό τηλεοπτικό δίκτυο έχει στούντιο στην Τάλσα, και έκτισε την πρώτη εξ ολοκλήρου ιδιοκτησίας του TBN θυγατρική στην Οκλαχόμα Σίτυ το 1980.

## Μεταφορές

## Νόμος και κυβέρνηση

[thumb|right|Το [Πολιτειακό Καπιτώλιο της Οκλαχόμα που βρίσκεται στην Οκλαχόμα Σίτι.]]
Η Οκλαχόμα είναι συνταγματική δημοκρατία με μια κυβέρνηση που έχει ως πρότυπο την Ομοσπονδιακή Κυβέρνηση των Ηνωμένων Πολιτειών, με εκτελεστικό, νομοθετικό και δικαστικό κλάδο. Η πολιτεία έχει 77 κομητείες με δικαιοδοσία στις περισσότερες λειτουργίες σε κάθε αντίστοιχη επικράτεια, πέντε κογκρεσιακές περιφέρειες, και μια βάση ψηφοφόρων με την πλειοψηφία στο Δημοκρατικό Κόμμα. Οι κρατικοί αξιωματούχοι εκλέγονται με ψήφο πλειοψηφίας.

### Πολιτειακή κυβέρνηση
:*Βλέπε επίσης [[Κυβερνήτης της Οκλαχόμα]], [[Νομοθετικό Σώμα της Ολαχόμα]], [[Ανώτατο Δικαστήριο της Οκλαχόμα]]*

Το Νομοθετικό Σώμα της Οκλαχόμα αποτελείται από τη Γερουσία και τη Βουλή των Αντιπροσώπων. Ως ο νομοθετικός κλάδος της πολιτειακής κυβέρνησης, είναι υπεύθυνο για τη συλλογή και τη διανομή των χρημάτων που είναι απαραίτητα για να λειτουργήσει η κυβέρνηση. Η Γερουσία έχει 48 μέλη που έχουν τετραετείς θητείες, ενώ η Βουλή έχει 101 μέλη με διετείς θητείες. Η πολιτεία έχει όριο θητειών για το νομοθετικό της σώμα που περιορίζει κάθε άτομο σε ένα σύνολο δώδεκα ετών υπηρεσίας μεταξύ αμφοτέρων των νομοθετικών σωμάτων.

Ο δικαστικός κλάδος της Οκλαχόμα αποτελείται από το Ανώτατο Δικαστήριο της Οκλαχόμα, το Δικαστήριο της Οκλαχόμα για Ποινικές Προσφυγές, και 77 Δικαστήρια Περιφερειών που το καθένα εξυπηρετεί μια κομητεία. Ο δικαστικός κλάδος της Οκλαχόμα επίσης περιέχει δύο ανεξάρτητα δικαστήρια: ένα Δικαστήριο Impeachment and the Oklahoma Court on the Judiciary. Η Οκλαχόμα έχει δύο δικαστήρια για ύστατη προσφυγή: το Ανώτατο Δικαστήριο της πολιτείας δικάζει πολιτικές υποθέσεις, και το πολιτειακό Δικαστήριο Ποινικών Προσφυγών δικάζει ποινικές υποθέσεις (αυτό το διακριτό σύστημα υπάρχει μόνο στην Οκλαχόμα και στο γειτονικό Τέξας). Οι δικαστές αυτών των δύο δικαστηρίων, καθώς και του Δικαστηρίου Πολιτικών Προσφυγών διορίζονται από τον Κυβερνήτη με την πρόταση της Επιτροπής Δικαστικών Υποδείξεων της πολιτείας, και υπόκεινται σε μη κομματική ψήφο διατήρησης σε περιοδικές ανά έξι έτη στιγμές.
thumb|right|Οι Πέντε κογκρεσιακές περιφέρειες στην Οκλαχόμα.
Ο εκτελεστικός κλάδος αποτελείται από τον Κυβερνήτη, το προσωπικό του, και άλλους εκλεγμένους επισήμους.

### Τοπική αυτοδιοίκηση
Η πολιτεία διαιρείται σε 77 κομητείες που ασκούν τοπική διοίκηση, καθεμία από τις οποίες έχει επικεφαλής ένα συμβούλιο εκλεγμένων επιτρόπων, έναν εκτιμητή φόρου, έναν υπάλληλο, έναν δικαστικό υπάλληλο, έναν ταμία, και έναν σερίφη. Ενώ κάθε δήμος λετουργεί ως ξεχωριστή και ανεξάρτητη τοπική αυτοδιοίκηση με εκτελεστική, νομοθετική και δικαστική εξουσία, οι κυβερνήσεις των κομητειών διατηρούν τη δικαιοδοσία και στις ενσωματωμένες πόλεις και στις μη ενσωματωμένες περιοχές μέσα στα όριά τους, αλλά έχουν μόνον εκτελεστική εξουσία και όχι νομοθετική ή δικαστική εξουσία. Αμφότερες οι κομητειακές και οι δημοτικές κυβερνήσεις συλλέγουν τους φόρους, απασχολούν ξεχωριστή αστυνομική δύναμη, διεξάγουν τις εκλογές, και λειτουργούν υπηρεσίες έκτακτης ανταπόκρισης μέσα στη δικαιοδοσία τους. Άλλες μονάδες τοπικής αυτοδιοίκησης περιλαμβάνουν σχολικές περιφέρειες, περιφέρειες του κέντρου της τεχνολογίας, περιφέρειες του κολεγίου της κοινότητας, αγροτικές πυροσβεστικές υπηρεσίες, περιφέρειες αγροτικής ύδρευσης, και άλλες περιφέρειες ειδικής χρήσης.

Τριάντα εννέα φυλετικές κυβερνήσεις Ιθαγενών Αμερικανών έχουν έδρα στην Οκλαχόμα, που καθεμία φέρει περιορισμένες εξουσίες μέσα σε καθορισμένες περιοχές. Ενώ οι ινδιάνικοι καταυλισμοί που είναι χαρακτηριστικοί στις περισσότερες από τις Ηνωμένες Πολιτείες δεν είναι παρόντες στην Οκλαχόμα, φυλετικές κυβερνήσεις κατέχουν γη που τους χορηγήθηκε κατά τη διάρκεια της εποχής της Ινδιάνικης Επικρατείας, αλλά με περιορισμένη δικαιοδοσία και χωρίς έλεγχο των κρατικών διοικητικών οργάνων, όπως στους δήμους και τους νομούς. Οι φυλετικές κυβερνήσεις, έχουν αναγνωριστεί από τις Ηνωμένες Πολιτείες ως οντότητες οιονεί κρατικές με εκτελεστική, δικαστική και νομοθετική εξουσία πάνω στα μέλη των φυλών και τις λειτουργίες τους, αλλά υπόκεινται στην αρχή του Κογκρέσου των ΗΠΑ, το οποίο ήδη έχει ή μπορεί να ανακαλέσει ή να παρακρατήσει ορισμένες εξουσίες. Οι φυλετικές κυβερνήσεις υποχρεούνται να υποβάλλουν στο Κογκρέσο των Ηνωμένων Πολιτειών το σύνταγμά τους και τις τυχόν μεταγενέστερες τροποποιήσεις του προς έγκριση.

### Εθνική πολιτική

Για το μεγαλύτερο μέρος του πρώτου ημίσεος του 20ου αιώνα, η Οκλαχόμα ήταν ένα Δημοκρατικό προπύργιο. Από το 1908 έως το 1948, η πολιτεία υποστήριξε μόνο δις Ρεπουμπλικανό, το 1920 και το 1928. Παρ' όλ' αυτά, οι Δημοκρατικοί της Οκλαχόμα έχουν πάντοτε υπάρξει πιο συντηρητικοί από τους ομολόγους τους στην υπόλοιπη χώρα, και η πολιτεία έχει γίνει αυξανόμενα φιλική προς τους Ρεπουπλικανούς σε εθνικό επίπεδο.

Αν και οι εγγεγραμμένοι Ρεπουμπλικανοί είναι μειοψηφία στην πολιτεία, η Οκλαχόμα έχει ψηφίσει Ρεπουμπλικανό για Πρόεδρο σε όλες πλην μιας εκλογικές αναμετρήσεις από το 1952. Το 2004 και το 2008, ο Τζωρτζ Γ. Μπους και ο Τζον Μακέιν σάρωσαν κάθε κομητεία στην πολιτεία, λαμβάνοντας αμφότεροι πάνω από 65% των ψήφων της πολιτείας. Το 2008, η Οκλαχόμα ήταν η μόνη πολιτεία της οποίας οι κομητείες ψήφισαν ομόψυχα τον Μακέιν.

Γενικά, οι Ρεπουμπλικανοί είναι ισχυρότεροι στην Οκλαχόμα Σίτυ, την Τάλσα και τα κοντινά τους προάστια, καθώς και στη Λωρίδα (Panhandle). Οι Δημοκρατικοί είναι ισχυρότεροι στο ανατολικό τμήμα της πολιτείας και στο Little Dixie.

Μετά την απογραφή του 2000, η Οκλαχόμα απώλεσε μία έδρα στη Βουλή των Αντιπροσώπων και παρέμεινε με πέντε αντιπροσώπους, καθένας από τους οποίους εκπροσωπεί μια περιφέρεια του κογκρέσου. Στο 112ο Κογκρέσο (2011–2013), δεν υπήρξαν μεταβολές στις κομματικές ισορροπίες, και η Οκλαχόμα είχε τέσσερις Ρεπουμπλικανούς και έναν Δημοκρατικό αντιπρόσωπο. Στο 113ο Κογκρέσο οι γερουσιαστές των ΗΠΑ από την Οκλαχόμα είναι οι Τζιμ Ίνχοφ και Τομ Κόμπερν, και οι πέντε Αντιπρόσωποι της είναι οι Τζιμ Μπρίντεσταϊν (Ρ-OK-1), ο Μάρκγουεϊν Μούλλιν (Ρ-OK-2), ο Φρανκ Ντ. Λούκας (R-OK-3), ο Τομ Κόουλ (R-OK-4), και ο Τζέιμς Λάνκφορντ (R-OK-5). Ο τελευταίος μέχρι σήμερα Δημοκρατικός Αντιπρόσωπος, ο Νταν Μπόρεν, αποφάσισε να αποσυρθεί και να μην είναι πάλι υποψήφιος στις εκλογές του 2012 και τον διαδέχθηκε ο Ρεπουμπλικανός Μάρκγουεϊν Μούλλιν αφότου νίκησε τον Δημοκρατικό Ρομπ Ουάλλας.

:*Περαιτέρω βλέπε: [[Δύναμη των πολιτικών κομμάτων στην Οκλαχόμα]]*

## Πόλεις και κωμοπόλεις
*Βλέπε επίσης,[[Κατάλογος πόλεων στην Οκλαχόμα]],[[Κατάλογος κωμοπόλεων στην Οκλαχόμα]] και [[Κατάλογος κωμοπόλεων και πόλεων στην Οκλαχόμα κατά πληθυσμό]]*

### Μεγάλες πόλεις




Η Οκλαχόμα είχε 598 ενσωματωμένα μέρη το 2010, περιλαμβανομένων τριών πόλεων άνω των 100.000 σε πληθυσμό και 40 άνω των 10.000. Δύο από τις πενήντα μεγαλύτερες πόλεις στις Ηνωμένες Πολιτείες βρίσκονται στην Οκλαχόμα, η Οκλαχόμα Σίτυ και η Τάλσα, και το 58% των κατοίκων της Οκλαχόμα ζουν μέσα στις μητροπολιτικές τους πειοχές, ή σφαίρες οικονομικής και οινωνκής επρροής που ορίζονται από το Γραφείο Απογραφών των ΗΠΑ ως μητροπολιτική στατιστική περιοχή. Η Οκλαχόμα Σίτυ, πρωτεύουσα της πολιτείας και μεγαλύτερη πόλη, είχε την μεγαλύτερη μητροπολιτική περιοχή στην πολιτεία το 2010, με 1.252.987 κατοίκους, και η μητροπολιτική περιοχή της Τάλσα είχε 937.478 κατοίκους. Μεταξύ 2000 και 2010, οι πολιτείες που προηγούντο σε πληθυσμιακή αύξηση στην πολιτεία ήταν το Μπλάντσαρντ με 172,4%, το Έλγκιν με 78,2%, το Πίντμοντ με 56,7%, το Μπίξμπυ με 56,6%, και το Οουάσσο με 56,3%.

left|250px|thumb|Η Τάλσα είναι η δεύτερη μεγαλύτερη πόλη σε πληθυσμό και έκταση ξηράς στην πολιτεία.
Σε φθίνουσα τάξη πληθυσμού, οι μεγαλύτερες πόλεις της Οκλαχόμα το 2010 ήταν: η Οκλαχόμα Σίτυ (579.999, +14.6%), η Τάλσα (391.906, −0.3%) και η Νόρμαν (110,925, +15.9%), το Μπρόκεν Άρροου (98.850, +32,0%), το Λότον (96.867, +4,4%), το Έντμοντ (81.405, +19,2%), το Μουρ (55.081, +33,9%), η Μίντγουεστ Σίτι (54.371, +0,5%), το Ένιντ (49.379, +5,0%), και το Στίλγουοτερ (45.688, +17,0%). Από τις δέκα μεγαλύτερες πόλεις της πολιτείας, τρεις βρίσκονται εκτός των μητροπολιτικών περιοχών της Οκλαχόμα Σίτι και της Τάλσα, και μόνο το Λότον έχει μια μητροπολιτική στατιστική από μόνο του όπως καθορίζεται από το Γραφείο Απογραφών των ΗΠΑ, αν και η μητροπολιτική στατιστική περιοχή του Φορτ Σμιθ εκτείνεται μέσα στην πολιτεία.

Σύμφωνα με τον νόμο της Οκλαχόμα, οι δήμοι διαιρούνται σε δύο κατηγορίες: τις πόλεις (cities), που ορίζονται με πληθυσμό άνω των 1.000 κατοίκων, και τις κωμοπόλεις (towns), με κάτω από 1.000 κατοίκους. Αμφότερες έχουν νομοθετική, δικαστική, και δημόσια εξουσία μέσα στα όριά τους, αλλά οι πόλεις μπορούν να επιλέξουν μεταξύ μίας mayor-council, μίας council-manager, ή μίας strong mayor μορφής κυβέρνησης, ενώ οι κωμοπόλεις λειτουργούν μέσω ενός συστήματος εκλεγμένων αξιωματούχων.

## Δημογραφία

thumb|450px|Χάρτης Πυκνότητας Πληθυσμού της Οκλαχόμα
Στην Απογραφή του 2010, υπήρχαν 3.751.351 άνθρωποι που κατοικούσαν στην Οκλαχόμα, μια αύξηση 8,7% από το 2000.

Στην Απογραφή του 2010, το 68,7% του πληθυσμού ήταν μη-Ισπανόφωνοι Λευκοί, το 7,3% μη Ισπανόφωνοι Μαύροι ή Αφροαμερικανοί, το 8,2% μη Ισπανόφωνοι Αμερικανοί Ινδιάνοι και Ιθαγενείς της Αλάσκα, το 1,7% μη Ισπανόφωνοι Ασιάτες, το 0,1% μη Ισπανόφωνοι Ιθαγενείς της Χαβάης και Άλλοι από Νησιά του Ειρηνικού, το 0,1% από κάποια άλλη φυλή (μη Ισπανόφωνοι) και το 5,1% δύο ή περισσότερων φυλών (μη Ισπανόφωνοι). Το 8,9% του πληθυσμού της Οκλαχόμα ήταν Ισπανόφωνης, Λατινοαμερικανικής, ή Ισπανικής καταγωγής (πιθανόν να είναι από κάθε φυλή)

Το 2008 η Οκλαχόμα είχε πληθυσμό 3.642.361 με μια εκτιμώμενη σύνθεση καταγωγής 14,5% Γερμανικής, 13,1% Αμερικανικής, 11,8% Ιρλανδικής, 9,6% Αγγλικής, 8,1% Αφροαμερικανικής, και 11,4% Ιθαγενών Αμερικανών (συμπεριλαμβανομένου 7,9% Τσερόκι) αν και το ποσοστό των ανθρώπων που ισχυρίζονταν ότι η μοναδική φυλή τους ήταν Αμερικανική Ινδιάνικη ήταν 8,1%. Οι περισσότεροι άνθρωποι από την Οκλαχόμα που αυτοπροσδιορίζονται ως έχοντες Αμερικανική καταγωγή είναι σε συντριπτικό ποσοστό Αγγλικής καταγωγής με σημαντικά μεγέθη Σκωτικής και Ουαλικής προέλευσης επίσης. The state had the second highest number of Native Americans in 2002, estimated at 395,219, as well as the second highest percentage among all states. Το 2006 4,7% των κατοίκων της Οκλαχόμα ήταν γεννημένοι στο εξωτερικό, σε σύγκριση με 12,4% για όλη τη χώρα. Το κέντρο του πληθυσμού της Οκλαχόμα βρίσκεται στην Κομητεία Λίνκολν κοντά στην κωμόπολη Σπαρκς.

Το κατά κεφαλήν προσωπικό εισόδημα της πολιτείας το 2006 κατατάχθηκε 37ο με $32.210, αν και έχει την τρίτη μεγαλύτερη ανάπτυξη στη χώρα και κατατάσσεται σταθερά μεταξύ των πολιτειών με χαμηλότερο δείκτη κόστους διαβίωσης. Το προάστιο Νίκολς Χιλς της Οκλαχόμα Σίτι είναι πρώτο στις περιοχές της Οκλαχόμα με κατά κεφαλήν εισόδημα $73.661, αν και η κομητεία της Τάλσα κατέχει τον υψηλότερο μέσο όρο. Το 2011, 7,0% των κατοίκων της Οκλαχόμα ήταν κάτω των 5 ετών, 24,7% κάτω των 18, και 13,7% ήταν 65 και πάνωr. Τα άτομα θηλυκού γένους ήταν το 50,5% του πληθυσμούn.

### Θρησκεία
Η Οκλαχόμα είναι μέρος της γεωγραφικής περιοχής που χαρακτηρίζεται από ευρέως διαδεδομένο συντηρητικό Χριστιανισμό και Ευαγγελικό Προτεσταντισμό γνωστή ως «Ζώνη της Βίβλου». Εκτεινόμενη στις νοτιοανατολικές Ηνωμένες Πολιτείες, η περιοχή είναι γνωστή για πολιτικά και κοινωνικά συντηρητικές θέσεις. Η Τάλσα, η δεύτερη μεγαλύτερη πόλη της πολιτείας, έδρα του Oral Roberts University, θεωρείται  λίκνο της περιοχής και είναι γνωστή ως μία από τις «πόρπες της Ζώνης της Βίβλου». Σύμφωνα με το Pew Research Center, η πλειοψηφία των θρησκευόμενων της Οκλαχόμα – 85 % – είναι Χριστιανοί, που ανέρχεται σε περίπου 80% του πληθυσμού. Το ποσοστό των κατοίκων της Οκλαχόμα που πιστεύει στον Καθολικισμό είναι το ήμισυ του εθνικού μέσου όρου, ενώ το ποσοστό που πιστεύει σε Ευαγγελικά δόγματα είναι υπερδιπλάσιο του εθνικού μέσου όρου – ισοπαλία με το Άρκανσο για το μεγαλύτερο ποσοστό από κάθε πολιτεία.
[thumb|right|Η [Boston Avenue Methodist Church στην Τάλσα αποτελεί National Historic Landmark.]]
Οι πιστοί ανήκουν σε 73 μεγάλα δόγματα εξαπλούμενα μεταξύ 5.854 εκκλησιασμάτων, που ποικίλουν από τη Νότια Συνέλευση Βαπτιστών, με 1578 εκκλησίες και 967.223 μέλη, μέχρι την Αγία Ορθόδοξη Εκκλησία στη Βόρεια Αμερική, με 1 εκκλησία και 6 μέλη. Τα μεγαλύτερα πλήθη μελών της πολιτείας είναι στη Νότια Συνέλευση Βαπτιστών, την Ενωμένη Μεθοδική Εκκλησία, με 322.794 μέλη, η Ρωμαιοκαθολική Εκκλησία, με 168.625, οι Συνελεύσεις του Θεού, με 88.301, και οι Εκκλησίες του Χριστού με 83.047. Το 2000, υπήρχαν περίπου 5.000 Εβραίοι και 6.000 Μουσουλμάνοι, με 10 εκκλησιάσματα σε κάθε ομάδα.

Θρησκευτική σύνθεση της Οκλαχόμα:

* Ευαγγελικός Προτεσταντισμός – 53%
* Προτεστάντες Κύριας Γραμμής – 16%
* Καθολικοί – 13%
* Άλλοι – 6%
* Άθρησκοι – 12%

## Σημειώσεις
:**A.**  Καθορίζεται από μια έρευνα του Pew Research Center το 2008. Τα ποσοστά αντιπροσωπεύουν ισχυρισμούς θρησκευτικών πεποιθήσεων, δεν σημαίνουν κατ' ανάγκην την ένταξη σε κάποια συγκεκριμένη εκκλησία. Τα ποσοστά αυτά έχουν ±5 τοις εκατό περιθώριο λάθους.

:**B.**  Ο Βουδισμός, ο Ισλαμισμός, ο Ινδουισμός, ο Ιουδαϊσμός, και οι άλλες θρησκείες αντιπροσωπεύουν η κάθε μία ποσοστό λιγότερο από το 1%. Οι Μάρτυρες του Ιεχωβά, οι Μορμόνοι, οι Ορθόδοξοι, και οι άλλες χριστιανικές παραδόσεις συνθέτουν η κάθε μία ποσοστό λιγότερο από το 0,5%. Το 1% αρνήθηκε να απαντήσει στην έρευνα αυτή του Pew Research Center.

## Παραπομπές


## Πηγές
* Η επίσημη ιστοσελίδα της Πολιτείας
* History Encyclopedia of Oklahoma 

## Εξωτερικοί σύνδεσμοι

;Γενικά
* 

;Τουρισμός και αναψυχή
* Oklahoma Tourism Board
* Official Oklahoma Tourism Info
* Oklahoma State Parks
* Oklahoma City Convention and Visitors Bureau
* Norman Convention and Visitors Bureau
* Tulsa Convention and Visitors Bureau

;Πολιτισμός και ιστορία
* Oklahoma Historical Society
* Oklahoma History Center
* Oklahoma State Guide from the Library of Congress
* Oklahoma Arts Council
* Oklahoma Theatre Association
* Oklahoma City History
* Tulsa Historical Society

;Φεστιβάλ και Εκθέσεις
* The Castle of Muskogee

;Κυβέρνηση
* Oklahoma's official web site
* Oklahoma Legislative Branch
* Oklahoma Judicial Branch
* Oklahoma State Constitution 
* Oklahoma Department of Commerce
* Oklahoma Department of Human Services
* Oklahoma Department of Transportation

;Εφημερίδες
* The Oklahoman Newspaper
* The Tulsa World Newspaper

;Χάρτες και δημογραφικά
* Oklahoma QuickFacts Geographic and Demographic information
* 2000 Census Oklahoma Demographics Information
* State highway maps
* Oklahoma Genealogical Society
* Realtime USGS geographic, weather, and geologic information
* Oklahoma Digital Maps: Digital Collections of Oklahoma and Indian Territory


Κατηγορία:Πολιτείες των ΗΠΑ